મુખ્યમંત્રીએ નૂતન વર્ષનો પ્રારંભ ગાંધીનગરમાં પંચદેવી મંદિરના વહેલી સવારે દર્શન પૂજનથી કર્યો હતો. તેમણે અમદાવાદના નગરદેવી ભદ્રકાળી માતાના મંદિરમાં અને બહેરામપુરાના પ્રસિધ્ધ બહુચર માતાના મંદિરમાં ભક્તિભાવપૂર્વક પૂજન અર્ચન કર્યાં હતા. મુખ્યમંત્રીએ ગાંધીનગરમાં મંત્રી મંડળ નિવાસ સંકુલમાં કોમ્યુનિટી સેન્ટર ખાતે તથા અમદાવાદમાં સરકિટ હાઉસ એનેક્સી ખાતેે પ્રજાજનો સાથે નવા વર્ષની શુભેચ્છાઓની આપ-લે કરી હતી.